Държавен вестник, бр. 55, 2020 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  55
Чл. 122. ЕСТ-ДН допуска въвеждането на 
предложения за покупка и продажба в евро 
и в левове. При регистрацията на пазарния 
сегмент всеки търговски участник посочва 
валутата, в която ще оферира. Впоследствие 
всеки търговски участник има право да про­
меня валутата на офериране, като за целта 
следва да изпрати заявление до оператора не 
по-късно от 3 (три) работни дни преди деня, 
в който желае промяната да бъде отразена.
Чл. 123. Оферта, подадена от търговски 
участник в ЕСТ-ДН в левове, съдържа цени в 
BGN/MWh до 1 (един) знак след десетичната 
запетая и количества в MW до 1 (един) знак 
след десетичната запетая.
Чл. 124. Оферта, подадена от търговски 
участник в ЕСТ-ДН в евро, съдържа цени в 
EUR/MWh до 1 (един) знак след десетичната 
запетая и количества в MW до 1 (един) знак 
след десетичната запетая.
Чл. 125. При въвеждане на двойките це­
на-количество в предложенията за покупка 
от търговския участник следва съответните 
цени да са подредени във възходящ ред, а 
количествата – в низходящ ред.
Чл. 126. При въвеждане на двойките цена-
количество в предложенията за продажба от 
търговския участник следва съответните цени 
и количества за доставка да са подредени във 
възходящ ред.
Раздел VII
Проверка на предложенията за покупка и 
продажба
Чл. 127. След постъпване на предложение в 
ЕСТ-ДН се стартира процесът на проверката 
на данните. Извършват се следните основни 
проверки на въведените стойности:
1. проверка за съответствие с параметрите 
на борсовата сесия съгласно инструкцията 
по чл. 99;
2. проверка за монотонност – системата 
проверява дали посочените двойки цена-ко­
личество са представени така, че цените да 
са подредени във възходящ ред, а количества­
та – в съответствие с чл. 125 и 126;
3. проверка за формата на стойностите, 
участващи в двойките цена-количество, които 
следва да бъдат в съответствие с посочените 
в чл. 123 и 124.
Раздел VIII
Преустановяване на търговията
Чл. 128. БНЕБ – ЕАД, може във всеки 
един момент да преустанови търговията, ако 
установи, че:
1. е възникнал технически проблем с 
ЕСТ-ДН;
2. търговията е в противоречие с изисква­
нията на приложимото законодателство;
3. задействана е извънредна PCR процедура 
от координатора на Euphemia алгоритъма.
Чл. 129. Мерките, предприети от опера­
тора, са задължителни за всички търговски 
участници.
Чл. 130. Независимо от посоченото в чл. 128 
БНЕБ – ЕАД, може да преустанови търгови­
ята за определени търговски участници при 
неспазване на тези правила.
Раздел IX
Анулиране на оферта
Чл. 131. (1) Всяка оферта, въведена от 
търговски участник в ЕСТ-ДН, може да бъде 
анулирана по време на етапа на подаване на 
оферти от съответния търговски участник или 
от негово име при невъзможност от страна 
на съответния търговски участник.
(2) Сделка, реализирана по вече подадена 
оферта, не може да бъде анулирана от съот­
ветния търговски участник.
(3) Оферта, застрашаваща функциони­
рането на борсовия пазар, както и сделка, 
сключена въз основа на тази оферта, могат 
да бъдат анулирани от оператора, ако това е 
в интерес на сигурността и нормалното про­
веждане на борсовата търговия или когато 
съответната оферта е в противоречие с пра­
вилата по чл. 91, ал. 2 от ЗЕ, приложимото 
законодателство или тези правила.
Чл. 132. Оферта на търговски участник 
може да бъде анулирана от оператора, ако 
това е в интерес на сигурността и нормалното 
провеждане на борсовата търговия или когато 
съответната оферта е в противоречие с пра­
вилата по чл. 91, ал. 2 от ЗЕ, приложимото 
законодателство или тези правила.
Чл. 133. Оферта на даден търговски участ­
ник може да бъде анулирана от оператора 
след приключване на борсовата сесия, ако 
тя възпрепятства успешното протичане на 
процеса по изчисляване на клиринговите цени 
или разпределяне на търгуваните обеми за 
пазарната зона на Република България.
Чл. 134. (1) За всяко решение за анулира­
не или промяна на вече подадена оферта по 
причини, посочени в чл. 132 и 133, операторът 
изпраща официално уведомление до съответ­
ния търговски участник.
(2) За всяко решение за анулиране на 
вече подадена оферта по причини, посочени 
в чл. 133, операторът изпраща официално 
уведомление до всички търговски участници, 
подали оферти и участвали в съответната 
борсова сесия, както и до КЕВР.
Раздел Х
Право за подаване на оферти
Чл. 135. Само регистрирани търговски 
участници на пазарен сегмент „Ден напред“ 
чрез определените за отговорници за търговия 
лица имат право да подават оферти в ЕСТ-ДН.
Чл. 136. Всеки отговорник за търговия 
търгува от името на определен търговски